# Zmluva o dielo číslo objednávateľa ........../2019

uzavretá podľa § 536 a nasl. zákona č. 513/1991 Zb. Obchodný zákonník v platnom znení a podľa Autorského zákona č. 185/2015 Z. z.

­­­­­­­­­­­­­

PREAMBULA

1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup v zmysle zákonov o verejnom obstarávaní.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi

Čl. 1 ZMLUVNÉ STRANY

1.1 ZHOTOVITEĽ:

(ďalej len „objednávateľ)

1.2 OBJEDNÁVATEĽ:

**Mesto Žilina**

so sídlom MsÚ: Námestie obetí komunizmu 1, 011 31 Žilina

v mene koná: **Mgr. Peter Fiabáne**

IČO: 00 321 796

DIČ: 2021339474

bankové spojenie:Prima banka Slovensko, a.s.

číslo účtu: 0330353001/5600

IBAN: SK37 5600 0000 0003 3035 3001

telefón: 041 70 63 111

(ďalej len „zhotoviteľ“)

(Zhotoviteľ a objednávateľ ďalej aj ako „zmluvné strany“ alebo jednotlivo „zmluvná strana“)

Čl. 2 PREDMET ZMLUVY

* 1. Predmetom tejto zmluvy o dielo je záväzok zhotoviteľa vykonať dielo v rozsahu a za podmienok dohodnutých v tejto zmluve a záväzok objednávateľa zaplatiť zhotoviteľovi za jeho bezchybné vykonanie dohodnutú cenu.

Dielom sa pre účely tejto zmluvy rozumie: Vypracovanie a dodanie štúdie vyhodnocujúcej

prínos inteligentného parkovacieho systému v lokalite centrum Žilina (ďalej len „štúdia“

alebo „dielo“) v rámci projektu „Smart Solutions supporting Low Emission Zones and other

low – carbon mobility Policies in EU cities“, akronym a číslo projektu SOLEZ, CE243

v oblasti zavádzania inteligentného parkovacieho systému.

* 1. Presná špecifikácia štúdie je uvedená v súťažných podkladoch predložených objednávateľom ako podklad pre spracovanie cenovej ponuky do súťaže o uzavretie tejto zmluvy ako aj v prílohe č. 1 tejto zmluvy.
  2. Zhotoviteľ je povinný vykonať dielo vo vlastnom mene na svoje náklady a na svoje nebezpečenstvo v dohodnutom čase a v stanovenej kvalite.
  3. Zhotoviteľ je uzrozumený so skutočnosťou, že kvalitou diela sa pre účely tejto zmluvy rozumie dielo vyhotovené podľa čl. 3 tejto zmluvy. Zhotoviteľ zodpovedá za správnosť úplnosť a zrealizovateľnosť vypracovanej štúdie. Štúdia musí byť zhotovená v súlade s technickými normami, právnymi predpismi a bez vád, ktoré by mohli mať za následok vznik škody a/alebo inej ujmy na strane objednávateľa a/alebo tretej osoby. Pokiaľ dielo nebude spĺňať uvedené požiadavky kvality, ide o vadu diela, ktorú je zhotoviteľ povinný odstrániť v rámci reklamácie objednávateľa bezodplatne.

Čl. 3 OBSAH A ROZSAH ŠTÚDIE

3.1 Pri vypracovaní predmetu zmluvy sa zhotoviteľ zaväzuje zohľadniť požiadavky objednávateľa definované najmä v súťažných podkladoch objednávateľa, jeho prílohách a vysvetleniach objednávateľa ako aj ďalšie upresňujúce požiadavky objednávateľa, a oprávnené požiadavky dotknutých subjektov.

3.2 Zhotoviteľ sa zaväzuje odovzdať objednávateľovi v rámci dohodnutej ceny štúdiu v nasledujúcich počtoch vyhotovení:

* v písomnej forme v 4 vyhotoveniach /4 paré/ a
* v elektronickej forme na elektronickom nosiči dát (CD nosič) v 2 vyhotoveniach
* textová časť výskumu, tzv. výskumná správa bude spracovaná vo formáte Microsoft Word. Prezentačný výstup štúdie (textová i výkresová časť), môže byť odovzdaný vo formáte PDF. Na CD nosiči musia byť všetky súbory vo formáte DGN, XLS, SAV, DOC, PLT a PDF, ktoré boli použité ako podkladové materiály (vstupné dáta) pre tvorbu výskumnej správy. Jednotlivé paré budú očíslované a označené číslom zmluvy o dielo.

Čl. 4 SPôSOB VYPRACOVANIA ŠTÚDIE

4.1 Štúdia bude vypracovaná a  odovzdaná objednávateľovi v rámci dojednanej ceny v požadovanom množstve vyhotovení v písomnej a elektronickej forme.

4.2 Odovzdaním sa rozumie odovzdanie štúdie objednávateľovi v jeho sídle odovzdávacím a preberacím protokolom.

* 1. Objednávateľ sa zaväzuje, že počas spracovania štúdie poskytne zhotoviteľovi v nevyhnutnom rozsahu spolupôsobenie spočívajúce v odovzdaní potrebných údajov a ujasnení, podkladov, odovzdaní všetkých vyjadrení a stanovísk, ktorých potreba vznikne v priebehu plnenia tejto zmluvy.
  2. Zhotoviteľ bude bez zbytočného odkladu informovať objednávateľa o akejkoľvek udalosti, ktorá by bránila alebo sťažovala realizáciu predmetu zmluvy a ktorá by mala vplyv na dohodnutý termín dokončenia. Uvedená povinnosť sa vzťahuje aj na objednávateľa.
  3. Zhotoviteľ bude objednávateľa informovať o stave rozpracovanosti diela na pracovných rokovaniach, ktoré budú organizované podľa aktuálnej potreby riešenia dielčích problémov. Na požiadanie objednávateľa prizve zhotoviteľ na pracovné rokovanie zainteresovaných zástupcov dotknutých subjektov.
  4. Zhotoviteľ nesmie bez predchádzajúceho súhlasu objednávateľa previesť záväzky tejto zmluvy na tretiu osobu.

Čl. 5 ČAS PLNENIA

* 1. Zhotoviteľ vypracuje a dodá dielo v termíne **do 28. 2. 2019.**
  2. Predmet podľa tejto zmluvy je splnený riadnym vypracovaním a odovzdaním diela objednávateľovi, s potvrdením o prevzatí formou preberacieho protokolu.
  3. Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej starostlivosti predvídať, a ktoré zabránia riadnemu a včasnému splneniu predmetu zmluvy zo strany zhotoviteľa, neuplatní sa ustanovenie zmluvy týkajúce sa termínu dodania diela a ustanovenie čl. 6, ods. 6.7 zmluvy a zmluvné strany sa môžu formou osobitého písomného dodatku k tejto zmluve dohodnúť na zmene pôvodne dohodnutého termínu dodania diela. Zhotoviteľ je povinný bez zbytočného odkladu písomne oznámiť objednávateľovi vznik tejto okolnosti, majúcej vplyv na zmenu termínu dodania diela.

Čl. 6 CENA ŠTÚDIE

6.1 Cena za zhotovenie predmetu zmluvy v  rozsahu podľa Čl. 3 tejto zmluvy je stanovená dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov ako vo výške ..................... EUR s DPH:

Cena bez DPH: .................. EUR bez DPH

DPH 20 % zo základu .................. EUR

Cena s DPH **..................** **EUR s DPH**

6.2 Cena podľa odseku 1 je konečná a zahŕňa všetky oprávnené náklady spojené s dodaním predmetu zmluvy. Zhotoviteľ si nebude uplatňovať žiadne ďalšie náklady voči objednávateľovi.

6.3 Podkladom pre úhradu ceny bude faktúra (daňový doklad) vystavená zhotoviteľom po splnení a dodaní diela, ktorá bude splatná do 30 dní od jej doručenia objednávateľovi.

6.4 Právo fakturovať vzniká zhotoviteľovi riadnym odovzdaním diela bez chýb.

6.5 Zhotoviteľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy. V prípade, ak faktúra bude obsahovať nesprávne alebo neúplné údaje, prípadne nebude obsahovať náležitosti daňového dokladu v zmysle zákona č. 222/2004 Z. z. je objednávateľ oprávnený vrátiť túto faktúru naspäť zhotoviteľovi za účelom jej opravy, prípadne na doplnenie. Zhotoviteľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry objednávateľovi.

6.6 V prípade omeškania s úhradou faktúry je objednávateľ povinný zaplatiť zhotoviteľovi úrok z omeškania vo výške 0,05% z fakturovanej sumy za každý deň omeškania.

6.7 V prípade, že zhotoviteľ nedodá štúdiu v dohodnutom termíne, objednávateľ má právo požadovať zmluvnú pokutu z omeškania vo výške 50,- € za každý deň omeškania.

Čl. 7 ZODPOVEDNOSŤ ZHOTOVITEĽA

7.1 Zhotoviteľ zodpovedá za to, že dielo bude zhotovené a dodané objednávateľovi podľa ustanovení tejto zmluvy včas a riadne, t.j. v stanovenom termíne, bez závad a nedostatkov, v súlade s platnou legislatívou SR, pričom bude použiteľné na dohodnutý účel.

7.2 Zhotoviteľ sa zaväzuje postupovať pri vykonaní diela s maximálnou odbornou starostlivosťou, dodržiavať všeobecne záväzné predpisy a technické normy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými ich oprávnenými osobami.

7.3 Zhotoviteľ zodpovedá za vady diela v  z mysle § 560 a  nasl. Obchodného zákonníka.

7.4 Zhotoviteľ nezodpovedá za vady diela, ktoré boli spôsobené použitím podkladov, poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a objednávateľ na ich použití trval. Zhotoviteľ nezodpovedá za vady diela, ktoré boli spôsobené dodržaním nevhodných pokynov daných objednávateľom, ak zhotoviteľ na ich nevhodnosť upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.

7.5 Zhotoviteľ sa zaväzuje prípadné vady diela odstrániť bezodplatne, bez zbytočného odkladu, po uplatnení oprávnenej reklamácie objednávateľom. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou, potvrdenou oprávnenou osobou objednávateľa, u oprávneného zástupcu zhotoviteľa podľa čl. 1 tejto zmluvy. Objednávateľ poskytne zhotoviteľovi primeranú lehotu na odstránenie vady diela. Lehota na odstránenie vád bude dohodnutá písomne.

7.6Zhotoviteľ je povinný strpieť výkon kontroly/auditu súvisiaceho s dodávaným

tovarom, stavebnými prácami a službami kedykoľvek počas platnosti a účinnosti Subsidy

contract-u resp. Partnership agreement-u, a to oprávnenými osobami a poskytnúť im všetku

potrebnú súčinnosť. Oprávnené osoby sú najmä:

a) Úrad vlády Slovenskej republiky a ním poverené osoby,

b) Najvyšší kontrolný úrad SR, Úrad vládneho auditu , Certifikačný orgán a nimi poverené

osoby,

c) Orgán auditu, jeho spolupracujúce orgány a nimi poverené osoby,

d) Splnomocnení zástupcovia Európskej Komisie a Európskeho dvora audítorov,

e) Osoby prizvané orgánmi uvedenými v písm. a) až d) v súlade s príslušnými právnymi

predpismi SR a ES.“

Čl. 8 ZÁVäZOK MLČANLIVOSTI

8.1 Všetky informácie, ktoré si zmluvné strany pre splnenie predmetu zmluvy navzájom poskytli pri uzavretí zmluvy a po uzavretí zmluvy sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu zmluvy, nezneužívať a nesprístupniť ich tretím osobám.

8.2 Záväzok mlčanlivosti platí aj po ukončení zmluvného vzťahu.

Čl. 9 LICENČNÉ PODMIENKY

9.1 Podpisom tejto zmluvy udeľuje zhotoviteľ ako osoba oprávnená v zmysle Autorského zákona objednávateľovi výhradný súhlas (licenciu) na akékoľvek ďalšie použitie diela bez časového obmedzenia, až do zániku majetkových práv a bez akýchkoľvek územných a ďalších vecných obmedzení, a to použitie diela podľa § 19 ods. 4 Autorského zákona, ktorými sú najmä:

1. spracovanie diela,
2. spojenie diela s iným dielom,
3. zaradenie diela do databázy podľa §131 Autorského zákona,
4. vyhotovenie rozmnoženiny diela,
5. verejné rozširovanie originálu diela alebo rozmnoženiny diela najmä vypožičaním a nájmom,
6. uvedenie diela na verejnosti verejným vystavením originálu diela alebo rozmnoženiny diela, verejným vykaním diela, verejným prenosom diela.

Použitie diela podľa udelenej licencie je bezodplatné.

9.2 Objednávateľ je oprávnený udeliť tretej osobe súhlas na použitie diela v rozsahu podľa predchádzajúceho odseku.

9.3 Zhotoviteľ sa vzdáva akéhokoľvek nároku na odmenu v zmysle Autorského zákona.

Čl. 10 ZÁVEREČNÉ USTANOVENIA

10.1 Táto zmluva môže byť menená a dopĺňaná len vzájomnou dohodou zmluvných strán formou číslovaných písomných dodatkov podpísaných oboma zmluvnými stranami.

10.2 Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.

10.3 Zmluvné strany berú na vedomie, že zverejnenie tejto zmluvy a príloh v Centrálnom registri zmlúv v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.

10.4 Všetky práva a povinnosti zmluvných strán vyplývajúce z tejto zmluvy a v nej výslovne neupravené sa riadia príslušnými právnymi predpismi Slovenskej republiky, najmä Obchodným zákonníkom.

10.5 Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy zmluvných strán uvedené pri identifikačných údajoch zmluvných strán v úvode tejto zmluvy, ibaže odosielajúcej zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

10.6 Táto zmluva je vyhotovená v štyroch rovnopisoch s platnosťou originálu, z ktorých dve vyhotovenia preberá objednávateľ a dve vyhotovenia preberá zhotoviteľ.

10.7 Neoddeliteľnou súčasťou tejto zmluvy je príloha č. 1 – špecifikácia štúdie a príloha č. 2 – cenová ponuka predložená zhotoviteľom.

10.8 Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V .................., dňa ...................... V Žiline, dňa ......................

Za zhotoviteľa: Za objednávateľa:

.................................... ....................................

Mgr. Peter Fiabáne

primátor